Kražių aidai

Kražių aidai – Kražių krašto mėnesinis laikraštis, leistas nuo 1988 m. gruodžio iki 1995 m. Kelmės rajone.

Istorija 
Leistas kaip atkurtas 1939–1940 m. Kražiuose ėjęs tokio pat pavadinimo leidinys. 1988–1989 m. Lietuvos Persitvarkymo Sąjūdžio Kražių grupės mėnesinis leidinys, nuo 1990 m. – Lietuvos Persitvarkymo Sąjūdžio Kelmės tarybos mėnesinis laikraštis. Nuo 1993 m. ėjo 2-3 kartus per metus. Tiražas 1988 m. – 3000 egz., 1995 m. – 3500 egz. 

Spausdino rašinius ne tik apie vietos įvykius bei rūpesčius, bet ir Kražių istorijos, Lietuvos politinio ir visuomeninio gyvenimo klausimais.

Bendradarbiavo K. Lukošius, A. Miltenienė, Stasys Rukas, J. Lipskis.

Redagavo Nijolė Petrošiūtė, kun. Stanislovas Anužis.

Šaltiniai 

Regioniniai laikraščiai
Sąjūdžio spauda
Kelmės spauda